പത്ത് മില്യണ് കാഴ്ചക്കാരുമായി അജിത് ചിത്രം വലിമൈയിലെ ആദ്യ ഗാനം യൂട്യൂബില് തരംഗമാകുന്നു അജിത്തിനെ നായകനാക്കി എച്ച് വിനോദ് സംവിധാനം ചെയ്യുന്ന ഏറ്റവും പുതിയ ചിത്രമാണ് വലിമൈ. ചിത്രത്തിലെ ആദ്യ ലിറിക്കല് വീഡിയോ ഗാനം കഴിഞ്ഞ ദിവസം പുറത്തിറങ്ങി. ഗാനം യൂട്യൂബില് പത്ത് മില്യണ് കാഴ്ചക്കാരുമായി മുന്നേറുകയാണ്. ആദ്യ ഗാനത്തിന് പേര് നല്കിയിരിക്കുന്നത് നാങ്ക വേറേമാതിരി എന്നാണ്, ഗാനം ആലപിച്ചിരിക്കുന്നത് യുവന് ശങ്കര് രാജയാണ്. ഇത് തല അജിത്തിന്റെ ആമുഖ ഗാനം എന്ന് പറയപ്പെടുന്നു. എച്ച് വിനോദ് സംവിധാനം ചെയ്ത വലിയൈയില് അജിത്ത് പോലീസ് ഓഫീസര് ആയിട്ടാണ് എത്തുന്നത്. യൂട്യൂബില് ഏറ്റവുമധികം ഇഷ്ടപ്പെട്ട ഒന്നായി മോഷന് പോസ്റ്റര് മാറി. കാര്ത്തികേയ ഗുമ്മകൊണ്ട ആണ് ചിത്രത്തിലെ മറ്റൊരു പ്രധാന കഥാപാത്രത്തെ അവതരിപ്പിക്കുന്നത്. ഈ വര്ഷം അവസാനം ചിത്രം റിലീസ് ചെയ്യാനാണ് അണിയറ പ്രവര്ത്തകര്ക്ക് താല്പര്യം. ഹുമ ഖുറേഷി, യോഗി ബാബു, മുതിര്ന്ന നടി സുമിത്ര എന്നിവരും വലിമയില് പ്രധാന വേഷങ്ങളില് അഭിനയിക്കുന്നു. ബേവ്യൂ പ്രോജക്ട്സ് എല്എല്പി ബാനറില് ബോണി കപൂറാണ് ചിത്രം നിര്മ്മിക്കുന്നത്.The post പത്ത് മില്യണ് കാഴ്ചക്കാരുമായി അജിത് ചിത്രം വലിമൈയിലെ ആദ്യ ഗാനം യൂട്യൂബില് തരംഗമാകുന്നു first appeared on MalayalamExpressOnline.